প্রাচীন কালে মানুষ ধারালো অস্ত্র দিয়ে তাদের দাঁড়ি- গোঁফ কাটতেন, তেমন গল্প শোনার পর দুই বছর আগে থেকে অনেকটা সেই কায়দায় মেয়েদের চুল কাটার কাজটি করছেন তিনি। আর দিনে দিনে তার দক্ষতাও বাড়ছে। প্রথমে মেয়ে পুতুলের চুল কাটার মাধ্যমে কঠিন এই কাজটি শুরু করেন ড্যানিইল। ধীরে ধীরে তার আত্মবিশ্বাস বাড়ে। এরপর মেয়েদের তিনি প্রথমে জিজ্ঞেস করেন তাকে কুড়াল দিয়ে তাদের চুল কাটতে অুনমতি দেবে কি না তারা। যারা তারই মতো অনেকটা অদ্ভুত মানসিকতার, তারা সে প্রস্তাবে রাজি হয়। এরপর শুরু হয় তার অভিনব চুল কাটা। ড্যানিইল বলেছেন- ‘কুড়ালটা সব কাজ সহজ করে দিয়েছে। কারণ কাঁচি দিয়ে দশবারের চেষ্টায় যতোটুক চুল কাটা যায়, কুড়ালের এক কোপেই তা সম্ভব।’ তবে এক্ষেত্রে সুন্দর চুল কাটতে হলে কুড়ালটিকে খুব ধারালো রাখতে হয় বলেই জানিয়েছেন তিনি। এক বছর ধরে তার এই অদ্ভুত দক্ষতা বিভিন্ন হেয়ার ড্রেসিং ইভেন্ট ও ট্যালেন্ট শোতে দেখিয়ে আসছেন ড্যানিইল। তাই রাশিয়ায় তাকে নিয়ে এখন চলছে আলোচনা।